ఒక చారిత్రక కథనం ప్రకారం, చరిత్రలోని ఒక సంఘటనను ఒక రాజకీయ సంస్థపైనో, సాంఘిక సంస్థపైనో ఆరోపణగా వ్యాఖ్యానిస్తే, అందులో ఆ సంస్థకు పరువునష్టం ఏమున్నది? ప్రజాస్వామ్యంలో వైరిపక్షాలు పరస్పరం విమర్శించుకోకుండా మనుగడ ఎట్లా సాగిస్తాయి? తమను తామెట్లా వృద్ధి చేసుకుంటాయి? రాజకీయవాదులు కానీ, సమాచారసంస్థలు కానీ, సంస్కారాన్ని గాంభీర్యాన్ని ప్రదర్శించవలసిన మాట నిజమే.